

*София 1700, Студентски град “Христо Ботев”,*

ФАКУЛТЕТ „МЕЖДУНАРОДНА ИКОНОМИКА И ПОЛИТИКА“

КАТЕДРА “МЕЖДУНАРОДНИ ОТНОШЕНИЯ”

**УТВЪРЖДАВАМ,**

**РЕКТОР:**

**(проф. д.ик.н. Стати Статев)**

**КВАЛИФИКАЦИОННА ХАРАКТЕРИСТИКА**

*ОБЛАСТ НА ВИСШЕ ОБРАЗОВАНИЕ*: **(3) СОЦИАЛНИ, СТОПАНСКИ И**

**ПРАВНИ НАУКИ**

*ПРОФЕСИОНАЛНО НАПРАВЛЕНИЕ*: **(3.3.) ПОЛИТИЧЕСКИ НАУКИ**

*ОБРАЗОВАТЕЛНО-КВАЛИФИКАЦИОННА СТЕПЕН*: **БАКАЛАВЪР**

*СПЕЦИАЛНОСТ*: **ЕВРОПЕИСТИКА**

*СРОК НА ОБУЧЕНИЕ*: **4 години (8 семестъра)**

***София, 2014 година***

**Бакалавърската програма** по **Европеистика** предлага специализирана подготовка в областта на европейското обединение и интеграция, както по отношение на историята и съвременните практики в сферата на икономиката, правото и политиката в рамките на Европейския съюз, така и по отношение на процесите на присъединяване на страните от Югоизточна Европа.

Значима група дисциплини в учебния план и интензивното езиково обучение има за цел да гарантира знания, умения и компетенции, свързани с познаване на политическото, икономическо, социо-културно разнообразие на обединена Европа със съхраняването и развитието на културната идентичност и многообразие.

Програмата, разработена съобразно държавните изисквания за ОКС „Бакалавър“, предлага на студентите комплекс от общи, професионални и специални знания и умения с политически, юридически, икономически, управленски и хуманитарен характер; в обучението са включени и съвременни информационни технологии и чуждоезиково обучение, с което се гарантира усвояването на ефективни международни практики и опит. Учебният план е разработен на базата на учебната документация на авторитетни европейски университети и позволява взаимно признаване на документите и мобилност на студентите за изучаване на отделни дисциплини и в други университети в рамките на следването.

След втората година на обучение студентите, по реда и условията на УНСС, могат да изучават и да се дипломират и по втора специалност висше образование; или да продължат образованието си в европейски университети. Учебният план позволява взаимно признаване на документи и мобилност на студентите за изучаване на отделни дисциплини и в други европейски университети в рамките на следването. (Приети и одобрени са учебен план и програми, съобразени с кредитната система като част от единното общеоевропейско пространство на висшето образование).

**Основна цел на програмата:** Бакалавърската програма, с отчетлив национален профил (обучение в УНСС), предлага високо конкурентна подготовка по утвърдени международни академични стандарти – политическа култура, солидни аналитични и професионални умения, свидетелство за което е успешната професионална реализация на всички завършили специалността.

**Основни направления на знанията и уменията**:

Курсът предоставя подходящо подбрани и логично обвързани познания от няколко основни направления, респективните дисциплини:

* обща политическа теория, вкл. теория на международните отношения и външната политика;
* историческа еволюция, приоритети и механизми на европейското обединение;
* процесите на интеграция и участието на България;
* съвременно състояние на субегионални, регионални и глобални проблеми;
* европейското обединение в своето многообразие и институционални форми;
* проблеми на националната, регионалната и европейската сигурност;
* проблеми и перспективи на сътрудничеството в Югоизточна Европа

**Форма и продължителност на обучението**: редовна (само), 4 години (осем семестъра). Обучението се осъществява от Катедра Международни отношения, която в резултат на своето дългогодишно развитие разполага с утвърдени преподаватели и изследователи.

**Прием** (държавна поръчка; общия ред и условия на УНСС):

1. ЕПИ - Тест на УНСС

2. Изпит по английски, испански, немски, френски, руски език (един от)

**Форма на завършване**: Държавни изпити – три - по Първи и Втори чужд език, и по Специалността .

**Съдържание на бакалавърската програма**:

Учебното съдържание е структурирано в блокове - Университетски и Факултетни учебни дисциплини за Професионално направление “Политически науки”, и Специални учебни дисциплини за специалност “Европеистика”. Студентите могат да профилират познанията си - планът съдържа редица избираеми дисциплини, покриващи различни по-тесни техни професионални ориентации; специално внимание е отделено и на националните - българските, регионалните - югоизточно-европейските, и европейските, включително интеграционните, аспекти на проблематиката. Предлагат се също и голям брой избираеми и факултативни (например, *Публични финанси*, *Международни финанси, Административно право, Интелектуална собственост*) дисциплини.

Специалните дисциплини са: *Международни спорове и конфликти, Право на Европейския съюз, Eвропейска цивилизация и култура, Политическа икономия на международните отношения, Външна политика в Европа, Европейска сигурност, Европа в международните отношения, Оценка на въздействието на политиките, Европейска икономика, Външна политика в Европа, Европейска политика на България, Европейска администрация, Теории за европейското обединение и интеграция.*

Студентите могат да профилират познанията си - планът съдържа групи избираеми дисциплини, покриващи различни по-тесни техни професионални ориентации; специално внимание е отделено и на националните - българските, регионалните - югоизточно-европейските, и европейските, включително интеграционните, аспекти на проблематиката:

* Европа в международните отношения (*Външни отношения на ЕС, ЕС и Китай, ЮИЕ в политиката на ЕС, Енергийна сигурност на ЕС*);
* Управление и политика в ЕС (*Европейски мениджмънт, Разработване и оценка на проекти, Публични комуникации на ЕС, Корпоративно управление в Европа*);
* Европа и международните конфликти (*Обща европейска политика на сигурност и отбрана, Европейските организации и международните конфликти, Тероризъм и управление на политическото насилие, Кризидна дипломация*).

**Извънаудиторна заетост:** Участие в специализирани студентски организации (САИМО), клубове, студентски и други конференции, семинари, майсторски класове на изтъкнати български и чуждестранни преподаватели, политици и държавни управленци, семинари, летни школи, проекти и др.

**Практики и стажове:**

Стаж във Външно министерство, стаж по избор на студентите в други политически, държавни и общински структури, звена и отдели, в администрацията на Народното събрание и Президентството, представителства на международни организации, СМИ. Възможност за студентска мобилност по програми за международен обмен на студенти по програма "Еразъм" и други програми за мобилност.

**Компетенции (сфери на реализация):**

Завършилите ОКС бакалавър по Европеистика следва да имат основни познания по: политическите процеси в европейските демокрации и в ЕС; терминологията на европейските институции с цел ползване на официални документи на ЕС и на други специализирани текстове на два чужди езика; работа с актове на ЕС в българската публична администрация, бизнес организациите и третия сектор в условията на членство в ЕС; работа с програмите и фондовете на ЕС на местно, регионално ниво; познаване и прилагане на поетите от България задължения като пълноправен член на ЕС; дейности и програми насочени към съхраняване и развитието на културната идентичност и многообразие в обединена Европа; взаимодействието на ЕС с други организации като НАТО и ОССЕ

Кадрите с това образование ще провеждат на практика административната реформа вътре в страната в условия на пълноправно членство в ЕС, както и експертна работа за успешен международен диалог, ориентиран към евроинтеграцията в условията на глобализиращия се свят. Завършилите специалността могат да работят във всички звена и институции по проблемите на международните отношения и външната политика на страната, както в държавния, така и в частния сектор - като:

* служители, експерти и съветници в централни държавни органи;
* изследователи в научни институти и преподаватели във висши училища;
* специалисти в отделите за международна дейност (с ЕС!) на държавни учреждения, недържавни, нестопански публични организации, търговски камари, митници, вносно-износни дружества, както и в представителства на транснационални корпорации, фирми със смесено участие;
* служители в структурите на Европейския съюз и други международни организации и институции у нас и в чужбина.

Настоящата Квалификационната характеристика е приета на заседание на Катедра „Международни отношения“ от 26.11.2013 г., на заседание на ФС на Факултет „Международна икономика и политика“ от 25.02.2014г. и от АС на УНСС на ………2014 г.

РЪКОВОДИТЕЛ КАТЕДРА:

(проф.д-р Георги Генов)

ДЕКАН:

(проф. д-р Антоанета Василева)